Here is a page extracted from Wikipedia that may contain CSS, HTML, and a lot of unformatted text.

Title: ديميس روسوس
Content: ارتيميوس (ديميس) فينتوريس روسوس Demis Roussos (اتولد فى اسكندريه، مصر، 15 يونيه 1946 - مات فى أثينا، 25 يناير 2015) و هو مغنى مصرى يونانى.

اسكندريه 

اتولد و قضى صباه فى حى الازاريطه فى اسكندريه فى مصر بس ابوه و امه (جورج و اولجا) كانو اصلهم يونانى لكن سابو مصر سنة 1961 و رجعو اليونان و كان ساعتها عمره 15 سنه. ديميس قضا السنين الاولانيه من حياته فى مدينه مليانه جنسيات و اديان و ثقافات مختلفه عايشين مع بعض فى هارمونيه و توليرانسيه كانت من اهم الحاجات اللى بتميز مصر كلها و خصوصن اسكندريه.المزيكا المصريه و الشرقيه عمومن كانت اول مزيكه تسمعها ودنه و اثرت علا مستقبله الموسيقى بشكل كبير.و هوه عنده 10 سنين وقع فى حب الة الترومبيت و ابتدا يعزف مزيكا چاز Jazz و كمان كان بيغنى لمدة 5 سنين (سولويست) ف الكورال بتاع الكنيسه البيزنطيه اليونانيه اللى كانت موجوده فى اسكندريه . فى سنة 1975 زار ديميس روسوس مصر لأول مره بعد ما سابها ، و شارك فى حفله استعراضيه فى نادى الجزيره فى القاهره ، و زار مصر تانى فى اواخر التسعينيات و غنا فى حفله عملتها دار الاوبرا و فى سنة 1999 شارك فى افتتاح المهرجان الدولى الخامس للاغنيه اللى اتعمل فى مركز القاهره الدولى للمؤتمرات.

اليونان 

لما ساب مصر و راح اليونان كان لازم يدرس و يشتغل فى نفس الوقت عشان يصرف علا عيلته و عشان كده كان بيروح المدرسه بالنهار و بيعزف ع الترومبيت بالليل فى ديسكوهات اتينا.
بعد ما وصل اتينا بعشر سنين قدر اخيرن يكون فرقه مزيكه اسمها ذى آيدولز و فى الاولانى كان بيعزف ع الجيتار و بيغنى ورا المغنى الاساسى بتاع الفرقه.
فى يوم من الايام حصلت حاجه غيرت حياته كلها;المغنى الاساسى كان تعبان و طلب منه يغنى اغنيتين ع المسرح لغاية ما يرتاح شويه و اول ما طلع ديميس و غنا « House Of The Rising Sun » و « When A Man Loves A Woman » انبهر الجمهور بصوته القوى و اداءه الممتاز و من ساعتها كان بيتطلب بالاسم كل ليله عشان يغنى. و شويه شويه ابتدا يعمل سمعه كويسه لحد ما قابل الملحن لاكيس فالفيانوس اللى طلب منه يكون فرقه و يكون هوه المغنى الاساسى فيها. الفرقه اتكونت و كان اسمها وى فايف We Five و عملت نجاح كبير .

العالميه 

كون ديميس روسوس فرقه تانيه اسمها افرودايت'س تشايلد Aphrodite's Child اللى وصلت فرنسا فى عز ثورة مايو 1968 و بعد شوية حفلات اتقدمت شركه كبيره عشان تسجل اغانيهم و ابتدت شهرته تعدي حدود اليونان لاوروبا و العالم كله. اول البوم عملته الفرقه باع اكتر من مليون نسخه فى فرنسا لوحدها و بعديها بتسع شهور كانت اغنيته المطر و الدموع Rain and tears بتحقق اعلا نسبه مبيعات ف اوروبا كلها.

لينكات برانيه 
 السايت الرسمي بتاع ديميس روسوس

اشهر اغانيه

مصادر 

مصريين يونانيين
مواليد 1946
وفيات 2015
مغنيين يونانيين
يونانيين متمصرين
اسكندرانيه